যুদ্ধ ক্ষেত্রে জগৎজ্যোতি দাস-এর শহীদ হবার সংবাদ স্বাধীন বাংলা বেতার কেন্দ্র, অল ইন্ডিয়া রেডিওসহ বিভিন্ন গণমাধ্যমে প্রচারিত ও প্রকাশিত হয়। মুক্তিযুদ্ধে অবদানের জন্য সর্বোচ্চ রাষ্ট্রীয় পদক “বীর শ্রেষ্ঠ” প্রদানের ঘোষণা দেয়া হয় , এবং সেটি ছিল সর্বোচ্চ খেতাব দেয়ার প্রথম ঘোষণা , অজ্ঞাত কারণে সেই প্রতিশ্রুতি থেকে সড়ে আসে সরকার। ১৯৭২ সালে বীরবিক্রম খেতাবে ভূষিত করা হয় তাঁকে। এই পুরস্কারও বাস্তবে প্রদান করা হয় আরো দু’যুগ পর।